Øvelse 10: **Vores værdier og mine etiske dilemmaer**Drejebog til facilitator.

Formål med øvelsen: Øvelsen giver rådgiverne klarhed over hvilke værdier, rådgivningen bygger på, og hvordan de kommer til udtryk i rådgivningen. Derudover vil rådgiverne dele deres erfaringer med etiske dilemmaer, som de oplever i rådgivningen.

|  |  |  |  |
| --- | --- | --- | --- |
| **Klokken** | **Tid** | **Indhold** | **Forberedelse** |
|  | 15 min. | **Introduktion til øvelsen:**Vis jeres rådgivnings værdier/ værdigrundlag til rådgiverne. Forklar, at selvom værdierne er beskrevne og velkendte for rådgiverne, så vil de uundgåeligt støde på etiske og værdimæssige dilemmaer i deres samtaler med brugerne. Et dilemma kan forstås, som den situation man står i, hvis man både kan finde gode argumenter for og imod at gøre en bestemt ting. Et etisk dilemma vil typisk handle om, at du skal vælge eller balancere mellem forskellige værdier.Det kan f.eks. være en værdi om, at rådgivningen skal være for alle, som oplever et behov (derved også for dem, som ringer meget ofte om den samme problematik), overfor værdien om, at rådgivningen skal være let tilgængelig for alle (hvilket kan blive udfordret, hvis den eller de samme brugere optager linjen meget).Fortæl, at dilemmaer i rådgivningen både kan handle om det, brugerne ringer ind om – altså der kan ligge et dilemma i hans eller hende situation. Men at det også kan være rådgiverne selv, som står i etiske dilemmaer i deres rådgivning. Beskriv nogle af de etiske dilemmaer, som kan opstå for rådgiverne i jeres rådgivning (brug evt. eksempler på dilemmaer på s. 200 til inspiration). Nogle gange vil det være rådgivernes egne værdier, som bliver udfordret i samtalen med brugere, og andre gange vil det være organisationens værdier. Og nogle gange kan det være et dilemma mellem organisationens værdier og rådgiverens egne.Fortæl, at denne øvelse handler om at få talt om rådgivningens værdier, og hvordan de helt konkret kommer til udtryk i jeres rådgivning – og om de etiske dilemmaer, som rådgiverne møder i deres praksis.  | Skriv rådgivningens værdigrundlag eller værdier på tavle, flipover eller en PowerPoint. |
|  | 15 min. | **Drøftelse i plenum:**Bed rådgiverne give eksempler på, hvordan organisationens værdier helt konkret kommer til udtryk i den måde, de møder og rådgiver brugerne på. Skriv stikord fra rådgivernes input op på flipover eller tavle.Forklar, at I nu vender jeg mod de etiske dilemmaer, som rådgiverne møder i deres praksis. Først vil rådgiverne få tid til at reflektere over dem individuelt, og derefter vil de drøfte dem i grupper. | Hav tavle eller flipover klar til at skrive input på. |
|  | 20 min. | **Individuel refleksion:**Uddel handoutet til alle rådgiverne, og giv dem mulighed for at reflektere individuelt over de etiske dilemmaer, som de har oplevet i deres praksis, og hvilke værdier der ligger bag dem. Bed dem tage noter i handoutet. Noterne skal være skrevet, så andre kan læse og forstå dem. Afsæt 15 minutter til det.Bed rådgiverne sætte deres dilemmaer op på væggen. Forklar, at de skal bruges senere. | Print handoutet til alle rådgivere i A3størrelse, så der er god plads til at skrive.Medbring ”abesnot” eller andet, som dilemmaerne kan blive hængt op med. |
|  | 35 min. | **Gruppedrøftelse:**Inddel rådgiverne i grupper af 3 personer og bed dem om en ad gangen:1. at dele deres etiske dilemma med de andre.
2. at reflektere over, hvorfor det var et dilemma for dem.
3. at fortælle, hvad de gjorde i situationen.

Efter hver præsentation fortæller de andre i gruppe, hvilke tanker fortællingen sætter i gang hos dem. | Skriv de tre spørgsmål på tavle, flipover eller en PowerPoint.Lad gruppedrøftelserne foregå i det samme rum, så rådgiverne hele tiden kan se rådgivningens værdier og de sedler, som er sat op. |
|  | 10 min. | **Tid til at læse dilemmaer:**Bed alle rådgiverne gå op til væggen og læse hinandens dilemmaer.I samler ikke yderligere op i plenum. |  |